b'\n_START_ARTICLE_\nArvid Kuha\n_START_PARAGRAPH_\nGustaf Arvid (Arvi) Kuha, vuoteen 1906 G\xc3\xb6\xc3\xb6s (5. helmikuuta 1877 Jyv\xc3\xa4skyl\xc3\xa4  \xe2\x80\x93 25. kes\xc3\xa4kuuta 1959) oli suomalainen opettaja, kauppakoulun johtaja ja yritysjohtaja.\n_START_SECTION_\nHenkil\xc3\xb6historia\n_START_PARAGRAPH_\nKuhan vanhemmat olivat opettaja, kustantaja ja valtiop\xc3\xa4iv\xc3\xa4mies K. G. G\xc3\xb6\xc3\xb6s ja Fanny John. Kuha tuli ylioppilaaksi 1895 ja valmistui filosofian kandidaatiksi 1898 ja Suomen Liikemiesten Kauppaopistosta 1906. H\xc3\xa4n opiskeli my\xc3\xb6s ulkomailla. Kuha toimi opettajana Viipurin kauppakoulussa 1906\xe2\x80\x931907 ja Suomen Liikemiesten Kauppaopistossa 1907\xe2\x80\x931910.  Jyv\xc3\xa4skyl\xc3\xa4n kauppakoulun johtajana Kuha toimi 1910\xe2\x80\x931912 ja Systema-yhti\xc3\xb6ss\xc3\xa4 prokuristina 1912\xe2\x80\x931919 ja yhti\xc3\xb6n toimitusjohtajana vuodesta 1920. T\xc3\xa4t\xc3\xa4 teht\xc3\xa4v\xc3\xa4\xc3\xa4 Kuha hoiti vuoteen 1931 asti ja ty\xc3\xb6skenteli sitten Suomen vientiyhdistyksen osastop\xc3\xa4\xc3\xa4llikk\xc3\xb6n\xc3\xa4. Suomen sis\xc3\xa4llissodan aikana Kuha oli valkoisten p\xc3\xa4\xc3\xa4majan intentendin adjutantti, kev\xc3\xa4\xc3\xa4ll\xc3\xa4 1918 h\xc3\xa4n oli Finlands V\xc3\xa4nner -toimiston johtaja Tukholmassa.'